संक्षेप करने के लिए दस्तावेज़: "मेरी माँ पिछले पांच महीनों से तिहाड़ जेल में हैं. अप्रैल में वो कोविड पॉज़िटिव हो गईं. बहुत कोशिश के बाद भी उन्हें बेल नहीं मिली. तीन हफ्ते तक जेल में ही आइसोलेशन में रखने के बाद वो वापस अपने बैरक में आ गई हैं. आखिरी बार जब मेरी उनसे बात हुई तो उन्हें यह नहीं पता था कि वो कोरोना नेगेटिव हो चुकी हैं या नहीं."

ये बताते वक़्त अंजलि के चेहरे पर चिंता साफ़ दिख रही थी. पिछले पांच महीने में दो मुलाक़ातों और चंद आधे-अधूरे फ़ोन कॉल्स के सहारे ही वो अपनी माँ का हाल जान पाई हैं.

उनकी माँ रुक्मिणी को दिसंबर 2020 में दिल्ली पुलिस की आर्थिक अपराध शाखा ने गिरफ्तार किया था और तब से ही वो दिल्ली की तिहाड़ जेल में बंद हैं. रुक्मिणी को एक आर्थिक अपराध के मामले में सह-अभियुक्त के तौर पर गिरफ्तार किया गया है. दोषी पाए जाने पर उन्हें 10 साल तक की सज़ा हो सकती है.

अंजलि कहती हैं कि कोरोना महामारी की वजह से वो अपनी माँ के लिए बहुत चिंतित हैं. वे कहती हैं, "जब मुझे अप्रैल में फ़ोन आया तो सिर्फ़ इतना बताया गया कि आपकी माँ को कोविड हो गया है. यह सुनकर मैं बहुत घबरा गई. जिन्होंने कॉल किया था उनके पास ज़्यादा जानकारी नहीं थी. उन्होंने कहा कि बीमारी के कुछ लक्षण दिख रहे हैं पर वो गंभीर नहीं हैं. माँ हाई रिस्क कैटेगरी में आती हैं क्योंकि उन्हें दमा है."

सांकेतिक तस्वीर

अंजलि की चिंता का कारण यह भी था कि रुक्मिणी के कोविड पॉज़िटिव होने के दो हफ्ते पहले ही से उनके फ़ोन आने बंद हो गए थे. वे कहती हैं, "उस दौरान जेल में कोरोना के मामले बढ़ गए थे और उस वजह से क़ैदियों की फ़ोन कर पाने की सुविधा बंद हो गई थी."

समाप्त

मार्च के महीने में रुक्मिणी ने अंजलि से कहा था कि जेल में कोविड के मामले आने शुरू हो गए हैं. वे कहती हैं, "माँ ने मुझे कहा कि इस बात का पता लगाऊँ कि कोरोना के दौरान परिवार के लोगों को क़ैदियों से कैसे मिलवाया जाएगा. उन्हें आगे आने वाली स्थिति का पूर्वाभास हो गया था."

रुक्मिणी के कोरोना पॉज़िटिव होने के बाद अंजलि ने वकीलों से बात करके कोशिश की कि उनकी माँ को मेडिकल आधार पर ज़मानत मिल जाए. यह प्रकिया तीन हफ्ते तक चली पर अदालत ने ज़मानत नहीं दी.

कोविड संक्रमित होने के बाद रुक्मिणी को जेल में ही बनाए गए आइसोलेशन वार्ड में तीन हफ्ते तक रखा गया. अंजलि कहती हैं, "आइसोलेशन में रहने के दौरान माँ का तीन बार फ़ोन आया लेकिन हर बार एक...\nसंक्षेप उसी भाषा में जिसमें दस्तावेज़ है:
पहली लहर के दौरान छोड़े गए बहुत सारे कैदियों को दोबारा बंद कर दिया गया है सुप्रीम कोर्ट के आदेश के बाद से पिछले साल कुल 68 हज़ार कैदियों को रिहा किया गया था कोरोना की दूसरी लहर में तीन हज़ार से अधिक कैदी और कर्मचारी संक्रमित हुए हैं कश्मीर में बड़ी संख्या में लोग 'एहतियातन' जेलों में बंद हैं जिनकी रिहाई की माँग पूर्व मुख्यमंत्री ने की है